Valentina Zairi og parrets to børn besøgte deres udviste mand og far i Vestre Fængsel for første gang i søndags.

Familien nåede at se hinanden i halvanden time. Selv om Mirsad Zairi var glad for at se sin familie, virkede han trist og modløs. Det fortæller menigrådsformand Peter Toubøl, der også besøgte Mirsad Zairi i fænglset, og som har kæmpet for at Mirsad Zairi kan få lov til at blive i Danmark. Mirsad Zairi fik afslag på sin asylansøgning i 2006 og gik efterfølgende under jorden for at undgå at blive udvist. Men da han i februar mødte op til et forhør hos politiet, blev han anholdt og har siden siddet fængslet i Vestre Fængsel. På torsdag udvises Mirsad Zairi til Serbien.